Kei:  "Kohvipunkt! Mul on vaja juua! Aga mitte seda ülikuuma tökatit. Keeran kotil korgi pealt ära ja selle all on suur jääklomp. Aurava kohvitopsiga minu juurde tulnud poiss proovib jääklompi pöidlaga läbi suruda, ei õnnestu. Proovime tasapisi kuuma kohviga ava sisse sulatada. Veidi pusimist ja kuum kohv on teinud sisse kallamiseks ja välja joomiseks  piisavalt suure augu. Kummutan topsist kogu kohvi endale vöökotti ja siis see suule ning luristan kohvimaitselist külmavett endal kõrist alla. Küll maitseb see imelik vedelik hää! `Jõudu!` hüüab kohvipoiss mulle veel järele."